钦定古今图书集成/明伦汇编/官常典/第383卷 > 《京兆少尹西厅壁记》权德舆
## 钦定古今图书集成/明伦汇编/官常典/第383卷 > 《京兆少尹西厅壁记》权德舆

汉制，三辅丞秩六百石。至东汉秩千石。魏、晋为京兆
郡，则曰治中。至隋则曰司马，又曰“赞始。”〈集作治〉国家沿
前代之故，再更其名。至开元初，命为少尹，其员二，其
品四。纲纪众务，而分贰之。上助官师表则之重，而佐
其慈惠；下董掾史属城之理，而推其功善。大积而不
挠，中行而有伦，和协辑睦，宣明教令，非文行政事之
全者，不得居之。贞元十六年春二月，诏“弘农杨于陵，
字达夫，自吏部郎中莅其职。先。自达夫之佐元侯也，
四入御史府；登天台也，五为剧曹郎。懿文菁华，履行
直温，折中宪令，克勤细大。是宜典司名命，列侍左右，
而犹以吏理扬历于浩穰之府，抑天之爱人，俾覆露
于毂下耶？或姑阅其能，而将大授之耶？”初西少尹视
事之堂，大历中，其长𥟖氏以胜势之近，取为亭沼，故
移创于是。自后厥官罕备，居之者不推本所代，而斯
宇浸废。及达夫之拜，未浃旬其僚继之。于是达夫征
缺员以循旧常，弘必葺以辨攸处，用宿其业而修其
方。凡所颛督武备、厩置、刑书、纠禁工徒、启塞三右曹
之事，大凡天子县内之理，无不赞也，无不统也。称职者，或退其品而选于近侍，或进其材而擢为大吏，佐
六官，分十联，皆其迁次然也。〈集无也字〉以旧记堙落，虑失
其传。今断自《太极元年》而下，列其名氏岁月，俾《风来》
〈集作风采〉相属，且为《故志》云。